nvidia/miracl-vision huggingface dataset:
మిద్దే రామారావు

మిద్దే రామారావు తెలుగు సినిమా నిర్మాతలలో ఒకడు. ఇతడు నిర్మించిన పదహారేళ్లవయసు, పండంటి జీవితం, రామరాజ్యంలో భీమరాజు, గూండా వంటి సినిమాలు విజయవంతంగా నడిచాయి. ఇతడు ఎన్.టి.రామారావు, చిరంజీవి, కృష్ణ, శ్రీదేవి, నందమూరి బాలకృష్ణ, మోహన్ బాబు, విజయశాంతి, చంద్రమోహన్, శోభన్ బాబు వంటి నటీనటులతో సినిమాలు నిర్మించాడు. ఇతని సినిమాలకు దర్శకత్వం వహించినవారిలో కె.రాఘవేంద్రరావు, ఎ.కోదండరామిరెడ్డి, రేలంగి నరసింహారావు తదితరులు ఉన్నారు. ఇతడు నిర్మించిన పదహారేళ్ల వయసు సినిమా ద్వారా శ్రీదేవి, పండంటి జీవితం సినిమా ద్వారా విజయశాంతి ప్రఖ్యాతి గాంచి రెండేసి దశాబ్దాలకు పైగా తెలుగు చలనచిత్ర పరిశ్రమను ఏలారు.  ఇతడు తూర్పుగోదావరి జిల్లా, గోకవరంలో 1945, జూలై 15న జన్మించాడు. ఇతడికి చిన్న తనం నుండే సినిమాలపట్ల ఉన్న ఆసక్తితో తన చదువును మధ్యలో మానివేసి సినిమా ఎగ్జిబిటర్‌గా మారాడు. ఇతడు తన గ్రామంలో సుష్మ అనే టూరింగ్ టాకీసును నిర్మించాడు
టైటానిక్ (1997 సినిమా)

టైటానిక్ 1997లో ప్రఖ్యాత హాలీవుడ్ దర్శక నిర్మాత జేమ్స్ కామెరాన్ రూపొందించిన ఆంగ్ల చిత్రం. ఈ సినిమాను టైటానిక్ నౌక ప్రమాద నేపథ్యంలో తీశారు. ఈ కథలో నాయకా నాయికలైన లియోనార్డో డికాప్రియో, కేట్ విన్‌స్లెట్ వేర్వేరు సామాజిక వర్గానికి చెందిన వారు. ఈ నౌక మొట్టమొదటి ప్రయాణంలోనే వీరిద్దరూ ప్రేమలో పడి చివరికి ప్రమాదం ద్వారా ఇద్దరూ ఎలా విడిపోయారన్నది ఈ చిత్ర కథాంశం. 1996లో సముద్ర గర్భంలో అన్వేషణ సాగించే బ్రాక్ లవెట్ అనే పరిశోధకుడు, అతని బృందం ఒక నావలో బయలుదేరి టైటానిక్ నావ మునిగిపోయిన ప్రాంతాల్లో దాని అవశేషాలను పరిశీలించి అందులోనుంచి ఒక అరుదైన వజ్ర హారాన్ని వెలికి తీయాలనుకుంటారు. అందులో భాగంగా నావలో వారికి ఒక పేటికలో భద్రపరచబడిన ఒక చిత్రపటం లభిస్తుంది. 1912, ఏప్రిల్ 14లో గీసినట్టుగా ఉన్న ఆ చిత్రంలో కేవలం ఆ వజ్రహారాన్ని మాత్రమే ధరించిన ఒక మహిళ ఉంటుంది. అదే రోజు టైటానిక్ నీళ్ళలో మునిగిపోయి ఉంటుంది. ఆ చిత్రంలో గల మహిళ ప్రస్తుతం రోజ్ డాసన్ కాల్వర్ట్ అనే వృద్ధురాలు. ఆమెను ఆ పడవ లోకి తీసుకుని వస్తారు. ఆమె లవెట్ కు ఆ చిత్రాన్ని గురించి వివరించడం మొదలుపెడుతుంది. ఈ సినిమా నిర్మాణానికి 200 మిలియన్ డాలర్లు ఖర్చు అయింది
శ్రీరామచంద్రులు

శ్రీరామచంద్రులు 2003, నవంబరు 7న విడుదలైన తెలుగు చలనచిత్రం. శ్రీకాంత్ దర్శకత్వం వహించిన ఈ చిత్రంలో రాజేంద్ర ప్రసాద్, శివాజీ, రాశి, రంభ, సింధు మేనన్, కోవై సరళ, బ్రహ్మానందం, వేణు మాధవ్, కృష్ణ భగవాన్, కొండవలస లక్ష్మణరావు ముఖ్యపాత్రలలో నటించగా, ఘంటాడి కృష్ణ సంగీతం అందించారు. పాలవెల్లిలా , రచన: తైదల బాపు, గానం.హరిహరన్ , సాధనా సర్గాం జాబిల్లి లేకపోతే , రచన: బొంపేం జయసూర్య, గానం.ఉదిత్ నారాయణ్, నిత్య సంతోషినీ సొగసరి జానా , రచన: మద్దెలశివకుమార్ , గానం.కుమార్ సాను, శ్రీదేవి పెళ్ళామంటే కాదోయ్ , రచన: సాహితీ, గానం.నిష్మ, శ్రీదేవి డి డి డిక్కీ, రచన: తైదల బాపు, గానం.కె.కె.సునీత సారథి పెళ్ళాంమాట వింటే , రచన: సాహితీ, గానం.ఘంటాడి కృష్ణ , శ్రీనివాస్ , రామకృష్ణ, రవికుమార్.
ఇ. సత్తిబాబు

ఇ. సత్తిబాబు తెలుగు చలనచిత్ర దర్శకుడు. ఈయన ఎక్కువగా హస్యభరిత చిత్రాలకు దర్శకత్వం వహించాడు. ఇ.వి.వి.సత్యనారాయణ దర్శకత్వం వహించిన చిత్రాలకు సహాయ దర్శకుడిగా పనిచేసిన సత్తిబాబు, 2000లో వచ్చిన తిరుమల తిరుపతి వెంకటేశ చిత్రం ద్వారా దర్శకుడిగా పరిచయం అయ్యాడు.
డి పాల్మా (చలన చిత్రం)

డి పాల్మా (ఆంగ్లం: De Palma) ఒక 2015 అమెరికన్ డాక్యుమెంటరీ చిత్రం. నోహ్ బాయుబాక్, జేక్ పాల్ట్రో దర్శకత్వం, దర్శకుడు బ్రియాన్ డి పాల్మా గురించి. వెనిస్ ఫిల్మ్ ఫెస్టివల్ 72వ ఎడిషన్ లో ఇది ప్రపంచ ప్రథమ ప్రదర్శనను కలిగి ఉంది, ఇక్కడ అది పోటీని ప్రదర్శించింది. సమీక్ష అగ్రిగేటర్ రాటెన్ టొమాటోస్ ఈ చిత్రానికి 101 రేటింగ్స్ విమర్శకుల నుండి 95% రేటింగ్ ఇచ్చారు, సగటు రేటింగ్ 8.1 / 10. సైట్ యొక్క ఏకాభిప్రాయం తెలుపుతుంది: "డె పాల్మా దర్శకుడి విరోధుల నుండి నమ్మకములను చేయలేకపోవచ్చు, కానీ వారు దీర్ఘకాలం అభిమానుల వినోదాత్మక కథలతో విలువైన అభిమానులను ఆకర్షిస్తారు."
ఎస్.ఎ.చంద్రశేఖర్

ఎస్.ఎ.చంద్రశేఖర్ ఒక భారతీయ చలనచిత్ర దర్శకుడు, నిర్మాత, నటుడు, రచయిత. ఇతడు ముఖ్యంగా తమిళ చిత్రాలకు పనిచేశాడు. ఇతడు సట్టం ఒరు ఇరుత్తరై (1981) అనే తమిళ సినిమాకు తొలిసారిగా దర్శకత్వం వహించాడు. ఇతడు వేట్రి, నాన్ సిగప్పు మనిధన్, ముత్తం, సట్టం ఒరు ఇరుత్తరై వంటి అనేక విజయవంతమైన సినిమాలను తీశాడు. ఎస్.ఎ.చంద్రశేఖర్ తమిళనాడు రాష్ట్రంలోని, రామేశ్వరం నగరంలోని "తంగచిమదం" అనే ప్రాంతానికి చెందినవాడు. ఇతడు కర్ణాటక సంగీత కళాకారిణి శోభను వివాహం చేసుకున్నాడు. ఆమె కూడా కొన్ని సినిమాలకు దర్శకత్వం వహించింది. కొన్ని సినిమాలలో పాటలు పాడింది
ధమ్

ధమ్ 2003 జూలై 25న విడుదలైన తెలుగు చలనచిత్రం. రాజు వూపాటి దర్శకత్వం వహించిన ఈ చిత్రంలో జగపతి బాబు, సోనియా అగర్వాల్, సోని రాజ్, చలపతి రావు, బ్రహ్మానందం, ఆలీ, వేణుమాధవ్ ముఖ్యపాత్రలలో నటించగా, రమణ గోగుల సంగీతం అందించారు. చల్లగాలికి, రచన: సురేంద్ర కృష్ణ, గానం. హరిహరన్ , నందిత అయ్యోరామా, రచన: ఆర్.డీ.ఎస్.ప్రకాష్ , గానం.కౌసల్య నెల్లూరు నెరజాన , రచన: కందికొండ , గానం.రమణ గోగుల , నందిత మారు మారు మల్లెలు, (బిట్) రచన: వేటూరి సుందర రామమూర్తి, గానం.రాజేష్ చల్లగాలికి (బిట్) రచన: సురేంద్ర కృష్ణ, గానం.హరిహరన్, నందిత ఫ్రెండ్ షిప్, రచన: సురేంద్ర కృష్ణ,గానం. రమణ గోగుల అద్దిరబన్న, రచన: సురేంద్ర కృష్ణ, గానం
అపూర్వ రాగంగళ్

అపూర్వ రాగంగళ్ (తెలుగు: అపూర్వ రాగాలు) కె.బాలచందర్ దర్శకత్వంలో 1975లో విడుదలైన ఒక తమిళ సినిమా. ఈ చిత్రంలో కమల్ హాసన్, శ్రీవిద్య ప్రధాన పాత్రలను పోషించగా రజనీకాంత్ (తొలి సినిమా), జయసుధ, నగేష్, మేజర్ సుందరరాజన్‌లు సహాయ పాత్రలు ధరించారు. ఈ సినిమాను వి.గోవిందరాజన్, జె.దురైస్వామిలు కళాకేంద్ర మూవీస్ బ్యానర్‌పై నిర్మించారు. ఈ చిత్రానికి ఎం.ఎస్.విశ్వనాథన్ సంగీత బాణీలను సమకూర్చగా కణ్ణదాసన్ పాటలకు సాహిత్యాన్ని అందించాడు. ఈ సినిమా కథ బేతాళ కథలలోని ఒక పొడుపు కథపై ఆధారపడినా 1973లో విడుదలైన 40 క్యారెట్స్ అనే అమెరికన్ సినిమా ప్రభావం ఈ చిత్రంపై ఉన్నట్టు బహుళ ప్రచారం జరిగింది. ఎక్కువ వయసు తేడా కలిగిన మనుషుల మధ్య లైంగిక సంబంధాల గురించి ఈ సినిమాలో చూపించడం ద్వారా భారతీయ సామాజిక కట్టుబాట్లను సవాలు చేసింది. ఆ విధంగా ఈ సినిమా విడుదల కాగానే వివాదాలకు దారితీసింది
జాంగో అన్‌చెయిన్డ్

జాంగో అన్‌చెయిన్డ్ క్వెంటిన్ టరంటినో దర్శకత్వం వహించగా జామీ ఫాక్స్, క్రిస్టోఫ్ వాల్ట్జ్, లియోనార్డో డికాప్రియో, కెర్రీ వాషింగ్టన్, శామ్యూల్. ఎల్. జాక్సన్ ప్రధానపాత్రల్లో నటించిన 2012 నాటి అమెరికన్ రివిజనిస్ట్ వెస్టర్న్ సినిమా. ఈ సినిమా కథ 18వ శతాబ్ది చివరి నుంచి అమెరికన్ పౌరయుద్ధం వరకూ బానిసల కాయకష్టంతో తోటల ఆర్థిక వ్యవస్థతో సుసంపన్నమైన అమెరికా దక్షిణాది ప్రాంతం (అంటెబెలం సౌత్)లోనూ, అమెరికన్ కాల్పనిక ప్రపంచంలో ప్రఖ్యాతమైన వైల్డ్ వెస్ట్‌ శైలి, ప్రదేశాల్లోనూ జరుగుతుంది. స్పాగెట్టీ వెస్టర్న్ శైలి (కౌబాయ్ సినిమాలు) సినిమాలకు, మరీ ప్రత్యేకించి సెర్గియో కొర్బుచీ తీసిన 1966 నాటి ఇటాలియన్ సినిమా జాంగోకు దీన్ని చాలా స్టైలిష్ నివాళిగా తీశారు. సెర్గియో కొర్బుచీపై టరంటినో 2007 ఒక పుస్తకం రాస్తూండగా ఈ సినిమా కథాంశాన్ని రాసుకుని అభివృద్ధి చేయడం మొదలుపెట్టాడు. 2011 ఏప్రిల్ నాటికల్లా స్క్రిప్ట్ తుది డ్రాఫ్ట్ రాసి విన్‌స్టన్ కంపెనీకి పంపించాడు. పాత్రలకు నటీనటులను ఎంపికచేయడం 2011 వేసవి నాటికి ప్రారంభించారు. ఫాక్స్‌ను జాంగో పాత్రకు ఎంపిక చేయడానికి ముందు మైకేల్ కె.విలియమ్స్, విల్ స్మిత్‌లను జాంగో పాత్రలకు పరిగణించారు. కాలిఫోర్నియా, వ్యోమింగ్, లూసియానా ప్రాంతాల్లో 2011 నవంబరు నుంచి 2012 మార్చి వరకు సినిమా ప్రధాన చిత్రీకరణ సాగింది. 2012 డిసెంబరు 11న జాంగో అన్‌చెయిన్డ్ న్యూయార్క్ నగరంలోని జీగ్‌ఫీల్డ్ థియేటర్‌లో ప్రీమియర్ ప్రదర్శన వేశారు, అమెరికా వ్యాప్తంగా 2012 డిసెంబరు 25న విడుదలైంది
తెలంగాణ రాష్ట్ర విశిష్ట మహిళా పురస్కారాలు-2018

తెలంగాణ రాష్ట్ర విశిష్ట మహిళా పురస్కారం తెలంగాణ రాష్ట్ర మహిళా, శిశు సంక్షేమ శాఖ, తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు అందజేసే పురస్కారం. గౌరమ్మను గంగలో పూజించే బతుకమ్మ సాక్షిగా.. దుర్గమ్మను నైవేద్యంతో పూజించే బోనం సాక్షిగా.. స్త్రీలను గౌరవించుకోవడం, సత్కరించుకోవడం తెలంగాణ రాష్ట్ర సంప్రాదాయం. స్వతంత్ర భారతంలో ఏ రాష్ట్రంలో లేని విధంగా తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు ప్రత్యేక పురస్కారాలు అందజేస్తుంది. 2018 పురస్కారాల్లో భాగంగా వివిధ రంగాల్లో సత్తా చాటుతున్న తెలంగాణ రాష్ట్రానికి చెందిన ప్రతిభామూర్తుల్లో 17 కేటగిరీలకుగాను 20 మందిని రాష్ట్ర ప్రభుత్వం ఉత్తమ మహిళలుగా ఎంపిక చేసింది. వీరికి 2018, మార్చి 8న అంతర్జాతీయ మహిళా దినోత్సవం రోజున హైదరాబాద్ లోని లలిత కళా తోరణంలో లక్ష రూపాయల నగదు పురస్కారంతో సత్కరించడం జరిగింది. ఈ కార్యక్రమంలో మహిళా, శిశుసంక్షేమశాఖ మంత్రి తుమ్మల నాగేశ్వరరావు, హోంమంత్రి నాయిని నర్సింహారెడ్డి, నిజామాబాద్ ఎం.పి కల్వకుంట్ల కవిత, హోంమంత్రి నాయిని నర్సింహారెడ్డి, తుమ్మల నాగేశ్వరరావు, ప్రణాళిక బోర్డు ఉపాధ్యక్ష్యుడు సింగిరెడ్డి నిరంజన్‌ రెడ్డి, ఎస్.సి కార్పొరేషన్ చైర్మన్ పిడమర్తి రవి, సాంస్కృతిక సారథి చైర్మన్, ఎమ్మెల్యే రసమయి బాలకిషన్, డిప్యూటీ స్పీకర్ పద్మా దేవేందర్ రెడ్డి లతో పాటు ప్రభుత్వ సలహాదారులు కె
90వ అకాడమీ పురస్కారాలు

90వ అకాడమీ పురస్కారాలు భారత కాలమానం ప్రకారం మార్చి 4, 2018 న అమెరికాలోని లాస్ ఎజిల్స్ లో డాల్బీ థియేటర్ లో అత్యంత వైభవంగా జరిగింది. జిమీ కిమ్మెల్ రెండో సారి ఈ ఈవెంట్ కు వ్యాఖ్యాతగా వ్యవహరించాడు. ఆస్కార్ అవార్డుగా ప్రసిద్ధిచెందిన అకాడమీ అవార్డులు (అకాడమీ ఆఫ్ మోషన్ పిక్చర్ ఆర్ట్స్ అండ్ సైన్సెస్) (AMPAS) ప్రతీ యేటా చలనచిత్ర రంగంలో అత్యుత్తమ ప్రతిభ కనబర్చిన దర్శకులకు, నటీనటులకు, రచయితలకు, ఇతర సాంకేతిక నిపుణులకు ఇచ్చే ప్రతిష్ఠాత్మక బహుమతులు. మొట్ట మొదటి అకాడమీ అవార్డుల ప్రధానోత్సవం మే 16, 1929లో హాలీవుడ్ లోగల హోటల్ రూజ్వెల్ట్ లో జరిగింది. 1927, 1928 సంవత్సరాలలో చలన చిత్ర రంగంలో అత్యుత్తమ ప్రతిభ కనబరిచిన వారిని సన్మానించడం కోసం నటుడు డగ్లస్ ఫెయిర్ బ్యాంక్స్, విలియం డెమిలీ కలిసి ఇది ఏర్పాటు చేశారు.
అజితనాథ దిగంబర జైన దేవాలయం, పెనుకొండ

అజితనాథ దిగంబర జైన దేవాలయం ఆంధ్రప్రదేశ్ రాష్ట్రం లోనిఅనంతపురం జిల్లా, పెనుకొండ గ్రామంలో గలదు. ఈ దేవాలయం పెనుకొండకు దక్షిణ ప్రాంతంలో నెలకొని ఉంది. ఈ దేవాలయం విజయనగర సామ్రాజ్య కాలంలో 14వ శతాబ్దంలో నిర్మితమైనది. ఇది 19వ శతాబ్దంలో పునర్నిర్మించి ఆధునీకరించబడింది. ఈ దేవాలయం 12వ శతాబ్దంలో జైన మతం ఆంధ్ర ప్రదేశ్లో ఉనికిలో ఉన్నదనడానికి చారిత్రాత్మక సాక్ష్యంగా నిలుస్తుంది. ఈ దేవాలయం 19వ శతాబ్దంలో అమరపురానికి చెందిన గౌడనాకుంటే కుటుంబంచే ఆధునీకరించబడింది. తరువాత వారు అనంతపురంలోని అమరపురంలో ఆధినాథ దేవాలయాన్ని కూడాఅ నిర్మించిరి. ఈ దేవాలయం 30 సంవత్సరాలకు పైగా శ్రీ లక్ష్యసేన భట్టారక పీఠం అధీనంలో ఉండి అమరపుర జైన సమాజంచే నిర్వహింపబడుతుంది. 1966-67 లో గుదిబండే యొక్క పూజారి దిగంబర ముని దీక్షను తీసుకొని శ్రీ అజితకీర్తి మహరాజ్ గా నామకరణం గావింపబడి ఈ దేవాలయంలో గడిపారు. ఆయన సమాధి చెందిన తరువాత ఈ దేవాలయానికి సంరక్షణ కరువయింది. బంగారంతో చేయబడ్డవిగా భావిస్తున్న ఈ దేవాలయ విగ్రహాలు కూడా దొంగిలింపబడ్డాయి. జైన తీర్థంకరుని విగ్రహం యొక్క ఎడమ చేతిని విరిచిన తరువాత ఆ విగ్రహాలు బంగారంతో చేయలేదని భావించి వాటిని వదిలి వేసినారు
నాస్‌డాక్

నాస్‌డాక్ స్టాక్ మార్కెట్ (/ˈnæzˌdæk/ ( listen)) ఒక అమెరికన్ స్టాక్ ఎక్స్చేంజ్. ఇది న్యూయార్క్ లోనే ఉన్న న్యూయార్క్ స్టాక్ ఎక్స్ఛేంజ్ తరువాత ప్రపంచంలో అతి పెద్ద స్టాక్ ఎక్స్చేంజ్. ఈ ఎక్స్చేంజ్ Nasdaq, Inc. అనే సంస్థ స్థాపించింది. ఇదే సంస్థ నాస్‌డాక్ నార్డిక్ (పూర్వం ఓఎంఎక్స్ గా ప్రసిద్ధి), నాస్‌డాక్ బాల్టిక్ అనే స్టాక్‌మార్కెట్ నెట్‌వర్క్‌లను నడుపుతోంది. నాస్‌డాక్ (NASDAQ) అనేది నేషనల్ అసోసియేషన్ ఆఫ్ సెక్యూరిటీస్ డీలర్స్ ఆటొమేటెడ్ కొటేషన్స్ (National Association of Securities Dealers Automated Quotations") కు సంక్షిప్త రూపం. ఇది 1971లో నేషనల్ అసోసియేషన్ ఆఫ్ సెక్యూరిటీస్ డీలర్స్ సంస్థచే ప్రారంభించబడింది.ఈ సంస్థ నాస్‌డాక్ నుండి తన పెట్టుబడులను 2000-2001లో ఉపసంహరించుకుంది. నాస్‌డాక్ స్టాక్ మార్కెట్‌ను Nasdaq, Inc.అనే సంస్థ స్వంతదారుగా నిర్వహిస్తున్నది. ఈ సంస్థ షేర్లను 2002 జూలై 2 నుండి స్వంత స్టాక్ ఎక్స్చేంజిలో లిస్ట్ చేస్తున్నది. 1971, ఫిబ్రవరి 8లో ఈ స్టాక్ మార్కెట్ ప్రారంభమైనప్పుడు ఇది ప్రపంచంలో మొట్టమొదటి ఎలెక్ట్రానిక్ స్టాక్ మార్కెట్
మిలియన్ మార్చ్

మిలియన్ మార్చ్ తెలంగాణ ఉద్యమ కాలంలో 2011 మార్చి 10 న ప్రజలందరు కలిసి అద్భుతంగా విజయవంతం చేసిన కార్యక్రమం మిలియన్ మార్చ్. ఉద్యమకారులకు, ప్రజలకు అదో మానసిక స్థైర్యాన్ని ఇచ్చింది. తెలంగాణా జే ఎ సి మిలియన్ మార్చ్ కు పిలుపునిచ్చింది. తొలుత మిలియన్ మార్చ్ ను చాలా భారీ ఎత్తున జరపాలనేది తెలంగాణ జేయేసీ వ్యూహం. అయితే మార్చి 10 న జరగవలసిన ఇంటర్ మీడియట్ పరీక్షను వాయిదా వేస్తామని మాట ఇచ్చిన రాష్ట్ర ప్రభుత్వం, తరువాత పరీక్ష వాయిదా వెయ్యలేదు. దీంతో మిలియన్ మార్చ్ ను కొంచెం వెనకకు జరుపుదామని తెలంగాణ రాష్ట్ర సమితి ప్రతిపాదించింది. అయితే జేయేసీలోని బీజేపీ, సీ.పీ.ఐ. ఎం.ఎల్, ఇతర ఉద్యోగ, ప్రజా సంఘాలు మాత్రం ఈ కార్యక్రమాన్ని వాయిదా వేసుకోవద్దని గట్టిగా పట్టుబట్టాయి. దీనితో ప్రొ
మైఖేల్ ఓ డయ్యర్

సర్ మైఖేల్ ఫ్రాన్సిస్ ఓ డయ్యర్ (28 ఏప్రిల్ 1864 – 13 మార్చి 1940) 1913 నుంచి 1919 వరకూ పంజాబ్ ప్రావిన్సుకు లెఫ్టినెంట్ గవర్నర్‌గా పనిచేశాడు. జనరల్ రెజినాల్డ్ డయ్యర్ చేసిన జలియన్ వాలాబాగ్ దురంతాన్ని సమర్థించి, "సరైన చర్య" అని పేర్కొన్నాడు. అందుకు ప్రతిగా ఈ దుర్ఘటన జరిగిన 21 సంవత్సరాలకు 1940లో లండన్‌లో విశ్రాంత జీవితాన్ని గడుపుతున్నప్పుడు భారతీయ విప్లవకారుడు ఉద్దమ్ సింగ్ చేతిలో హత్యకు గురయ్యాడు. జాన్, మార్గరెట్ దంపతుల 14 మంది సంతానంలో ఆరవ కుమారునిగా ఐర్లాండులోని బారన్స్‌టౌన్‌లో మైఖేల్ ఫ్రాన్సిస్ ఓ డయ్యర్ జన్మించాడు. టులామూర్‌లోని సెయింట్ స్టానిస్‌లాస్ కళాశాలలో చదువుకుని, 1882లో భారత సివిల్ సర్వీసులకు ప్రవేశ పరీక్ష, 1884లో తుది పరీక్ష పాసయ్యాడు. ఆక్స్‌ఫర్డ్ విశ్వవిద్యాలయానికి చెందిన బాలియల్ కళాశాలలో తన రెండేళ్ళ ప్రొబేషన్ పూర్తిచేసుకుని, జ్యూరిస్‌పుడెన్స్‌లో ప్రథమ శ్రేణిలో ఉత్తీర్ణుడయ్యాడు. 1885లో భారతదేశంలో ఉద్యోగంలో చేరాడు,  పంజాబ్ ప్రావిన్సులోని షాపూర్‌లో మొదటి పోస్టింగు పొందాడు. భూమి శిస్తు నిర్ణయంలో ప్రత్యేకత, అనుభవం సాధించడంతో 1896లో పంజాబ్ భూమి, వ్యవసాయ రికార్డుల నిర్వహణకు డైరెక్టరుగా నియమితుడయ్యాడు; తర్వాతి ఏడాది అల్వార్, భరత్‌పూర్ రాష్ట్రాలకు కూడా భూమి శిస్తు నిర్ణయం విషయంలో ఇన్‌ఛార్జి అయ్యాడు. చాలా కాలం వేచిచూశాకా, ఓ డయ్యర్‌కి లార్డ్ కర్జన్ పంజాబ్ నుంచి వాయువ్య సరిహద్దు ప్రావిన్సు ఏర్పాటుచేయడానికి చేసే ప్రయత్నాల్లో కీలకమైన భాగం అప్పగించాడు; కొత్త ప్రావిన్సుకు రెవెన్యూ కమిషనర్‌గా నియమితుడై 1901 నుంచి 1908 వరకూ పనిచేశాడు. 1908-1909 కాలంలో హైదరాబాద్ రాజ్యానికి రెసిడెంటుగా తాత్కాలిక బాధ్యతలు వహించాడు. 1910 నుంచి 1912 వరకూ మధ్యభారతంలో గవర్నర్-జనరల్ ప్రతినిధిగా పనిచేశాడు. 1908 జూన్‌లో అతనిని సీఎస్ఐగా నియమించారు
మర ప్రజ్ఞ

మెషీన్ లెర్నింగ్ లేదా మర ప్రజ్ఞ మనుషుల ప్రమేయం లేకుండా ఒక కంప్యూటర్‌ ప్రోగామ్‌ స్వతంత్రంగా నిర్ణయాలు తీసుకొని, సమస్యలకు సరైన సమాధానాలను కనిపెట్టగలిగే సామర్థ్యాన్ని సంతరించుకున్న సైన్స్‌ విజ్ఞాన విభాగాన్ని మెషిన్‌ లర్నింగ్‌ (మర ప్రజ్ఞ) అంటారు. నిర్ణయాలకు కావాల్సిన పూర్వపు డేటాను శోధించి, విశ్లేషించడానికి అవసరమైన శక్తిని ఈ ప్రోగ్రామ్‌లు కలిగి ఉండటం మెషిన్‌ లర్నింగ్‌ ప్రత్యేకత. కంప్యూటర్లు పనిచేయడానికి అవసరమైన అల్గారిథమ్‌ (క్రమసూత్ర పద్ధతి) రచన, నిర్మాణం, డెవలప్‌మెంట్‌లను చేయగలిగిన మెషిన్‌ లర్నింగ్‌ నిపుణుల అవసరం వేగంగా పెరుగుతోంది. ప్రతి దానికీ మనుషులు విడిగా ప్రోగ్రామ్‌లు రాసే అవసరం లేకుండా కంప్యూటర్లే స్వయంగా ప్రోగ్రామ్‌లను చేయడం మెషిన్‌ లర్నింగ్‌తో సాధ్యమవుతుంది. ఆర్టిఫిషియల్‌ ఇంటెలిజెన్స్‌ (కృత్రిమ మేధ) రంగంలోని కంప్యుటేషనల్‌ లర్నింగ్‌ (గణన ప్రజ్ఞ), ప్యాటర్న్‌ రికగ్నిషన్‌ (రీతుల మాన్యత) ల మిశ్రమమే మెషిన్‌ లర్నింగ్‌ (మర ప్రజ్ఞ). మనకు కావాల్సిన ఫలితాల ఆధారంగా మెషిన్‌ లర్నింగ్‌ అల్గారిథమ్‌ను ప్రధానంగా మూడు రకాలుగా గుర్తించవచ్చు. మెషిన్‌ లర్నింగ్‌కి సంబంధించి ప్రధానంగా నాలుగు కొత్త పదాలు కనిపిస్తాయి. అవే డేటా సైన్స్‌, మెషిన్‌ లర్నింగ్‌, ఆర్టిఫిషియల్‌ ఇంటెలిజెన్స్‌, డీప్‌ లర్నింగ్‌. ఒకే భావాన్ని వేర్వేరు పదాల్లో చెప్పినట్లు అనిపించినా వీటి మధ్య అంతరాలు ఉన్నాయి. వాటిని తప్పనిసరిగా తెలుసుకోవాలి. మెషిన్‌ లర్నింగ్‌ టెక్నాలజీ అనువర్తన ఈ కింది రంగాల్లో రోజు రోజుకీ విస్తరిస్తోంది.
ధన్య బాలకృష్ణ

ధన్య భాలకృష్ణ (జ. 1989, అగస్టు 6 ) ఒక భారతీయ చలన చిత్ర నటి. ఆమె తెలుగు, తమిళ చిత్రాలలో నటించింది. ఆమె మురుగ దాస్ దర్శకత్వం వహించిన 7అమ్ అరివు(తెలుగులో 7త్ సెన్స్) ద్వారా నటిగా పరిచయమైంది. ధన్య భాలకృష్ణ మాతృభాష కన్నడ. ఆమె సూర్య, శ్రుతి హాసన్ నటించిన 7అమ్ అరివు(తెలుగులో 7త్ సెన్స్) ద్వారా నటిగా పరిచయమైంది. ఆ తరువాత ఆమె రెండు తమిళ-తెలుగు ద్విభాషా చిత్రాలు లవ్ ఫెయిల్యూర్(తమిళంలో కాదల్ సొదప్పువది ఎప్పిడి), ఎటో వెళ్ళిపోయింది మనసు(తమిళంలో నీతానే ఎన్ పొన్వసంతం) లో నటించింది. ఆ తరువాత ఆమె 2013లో సీతమ్మ వాకిట్లో సిరిమల్లె చెట్టు లో మహేశ్ బాబుని ప్రేమించాననే అమ్మాయి పాత్రలో నటించింది. రాజా రాణి చిత్రంలో ఆమె నయన తార స్నేహితురాలైన నివేతా పాత్ర పొషించింది.ఆమె కథనాయికగా నటించిన తొలి చిత్రం "చిన్ని చిన్ని ఆశ" నవంబరు 2013లో విడుదలైనది.ఆమె తదుపరి చిత్రాలు "చందమామలో అమృతం", "సెకండ్ హ్యండ్" తరువాత విడుదలైనవి.
తెలంగాణ కోటలు

తెలంగాణ సంస్కృతి, సంప్రాదాయాలు, వైభవం, నాగరికత మొదలైన వాటి గురించి చెప్పే వాటిలో తెలంగాణ కోటలు ప్రముఖమైనవి.ఈ కోటలలో అప్పటి రాజులు వేయించిన శాసనాలు, నాణాలతోపాటు వారు రాజ్యపరిపాలన సాగించిన తీరుతెన్నులు, శత్రుదుర్భేద్యంగా నిర్మించిన రాతి గోడలు అబ్బురపరిచే వాటి నిర్మాణశైలి మొదలైన ఎన్నో ఈ కోటల ద్వారా తెలుస్తాయి. అంతేకాకుండా ఏయే రాజవంశీయులు తెలంగాణ ప్రాంతాన్ని పరిపాలించారో వారి ఆచార వ్యవహారాలు, వారు వాడిన వస్తువులు, దుస్తులు, ఆయా రాజుల కళాపోషణ, నాటి శిల్పకళా వైభవం, అద్భుతమైన రాతికట్టడాలు మొదలైనవి గత చరిత్రకు సాక్షీభూతంగా ఈ కోటలలో నెలకొని ఉన్నాయి. అయితే ఇప్పుడు చాలా వరకు కోటలు శిథిలావస్థలో ఉన్నాయి. కొన్ని కోటలు పర్యాటక కేంద్రాలుగా మారి నేటికీ ప్రజలకు ఆహ్లాదాన్ని కల్గిస్తున్నాయి. సా.శ. 1510 సంవత్సరము నాటి ప్రతాపరుద్ర గజపతి వెలిచెర్ల శాసనములో అతడు తెలంగాణా దుర్గములను గెల్చినట్లు తెలియజేసారు. ‘‘ సభాపతి దక్షిణ భూమినాలాన్ విజిత్యది శ్రాణన పారిజాతః అనన్య సాధారణ సాహస శ్రీర్జగ్రాహ పశ్చాత్యెలుంగాణ దుర్గాన్ః శ్రీకృష్ణ దేవరాయల తిరుపతి శాసనములో నతని దిగ్విజయములలో ‘‘ మరింన్ని కళింగ దేశ దిగ్విజర్థమై బెజవాడకు విచ్చేసి కొండపల్లి దుర్గంబు సాధించి ఆ దుర్గం మీదనున్న ప్రహారరాజు శిరశ్చంద్రమహా పాత్రుండు బోడజినమప పాత్రుండు ...
దేవీ ప్రసాద్

దేవీ ప్రసాద్ తెలుగు చలనచిత్ర దర్శకుడు, రచయిత, చిత్రకారుడు. దేవీ ప్రసాద్ గుంటూరు జిల్లా, చెరుకుపల్లి మండలం కనగాల గ్రామంలో జన్మించాడు. బాపట్ల, మాచర్ల, సత్తెనపల్లి లలో విద్యాభ్యాసం చేసాడు. డిగ్రీ మధ్యలో ఆపేసి, కోడి రామకృష్ణ వద్ద సహాయ దర్శకుడిగా దొంగోడొచ్చాడు సినిమాతో సినీ జీవితం మొదలుపెట్టాడు. 2002లో వచ్చిన ఆడుతూ పాడుతూ చిత్రం ద్వారా దర్శకుడిగా తెలుగు సినిమారంగంలోకి ప్రవేశించాడు. దేవి ప్రసాద్ హాస్య ప్రధాన చిత్రాలకు దర్శకత్వం వహించాడు.
బ్రిటిష్ సామ్రాజ్యము భారతదేశమునుండి నిష్క్రమించేనాటి స్వదేశ సంస్థానాధీశుల నిర్ణయములు

క్రి.శ 1600వ సంవత్సరములో భారతదేశము ప్రవేశించిన ఆంగ్లేయ వర్తక సంఘము ఈస్టు ఇండియా కంపెనీ. వీరుకూడా 17 వ శతాబ్దములో భారతదేశము ప్రవేశించిన అనేక విదేశ వర్తకసంఘములలాగనే స్వదేశరాజులు, నవాబులను ఆశ్రయించి వారి అనుమతులు పొందుటకు అణిగిమణిగి యుండి వర్తకమును సాగించిరి. కాలక్రమేణ ఆ ఆంగ్లేయ వర్తకసంఘమువారి ప్రముఖ అధికారులైన రాబర్టు క్లైవు, వారన్ హేస్టింగ్సు కుతంత్రములతో దేశీయ పరిపాలకులను కూలత్రోసి పాలనాధికారములు చేపట్టి పరిపాలింప ప్రారంభించి తదుపరి కట్టుదిట్టములైన బ్రిటిష్ పరిపాలనకు మార్గదర్శకులైరి. 19 వశతాబ్దమునాటికి లండనులోని బ్రిటిష్ ప్రభుత్వము బ్రిటిష్ సామ్రాజ్యప్రతినిదిగా భారతదేశమున అధికభాగమును బ్రిటిష్ ఇండియాగా ప్రత్యక్షముగా పరిపాలింపసాగెను. ఆనాటి అనేక స్వతంత్ర రాజులు, రారాజులు నవాబులను సామంతులుగాచేసి, వారి బిరుదులను హోదాలను నిలిపి వారి సంస్థానములకు సైనిక రక్షణ కలిపించునెపముమీద ఒప్పందములుచేయించుకుని ఆంగ్లప్రభుత్వ ప్రతినిధికి దేశీయ సంస్థానములలో “రెసిడెంట్” అను పదవి కలిపించిరి. ఆవిధముగా స్వదేశ సంస్థానములనుకూడా సామంత రాజ్యములుగా ఒక శతాబ్దముపాటు పరిపాలించిన చరిత్ర చిరపరిచితము. చరిత్రకారులుగాకపోయినప్పటికినీ ఆకాలమునాటి సైనికులుగనో, రాజకీయనాయకులగనో స్వానుభవముతోచేసిన రచనలవల్ల బ్రిటిష్ ఇండియా చరిత్రలోని విశేషమైనవి కొన్ని అప్పుడప్పుడు ఇప్పటికినీ వెలుగునకు వచ్చుచున్నవి. అట్టి విశేషములలోనొకటి బ్రిటిష్ సామ్రాజ్యము 1947సంవత్సరము భారతదేశమునుండి అస్తమించునాటి అఖండ భారతదేశ విభజన తరుణములో స్వదేశ సంస్థానాధీశుల నిర్ణయములు . భారతదేశపు బ్రిటిష్ పరిపాలనాకాలములో (18-20 వ శతాబ్ద మధ్యకాలము) "ప్రిన్సిలీ స్టేట్సు" అనబడిన అనేక చిన్న పెద్ద రాజులు నవాబులు పరిపాలనక్రిందయున్నటువంటి రాజ్యములే స్వదేశ సంస్థానములు. వాటిని పరిపాలించు రాజులు, నవాబులు మొగల్ సామ్రాజ్యములో సామంతలుగనుండిన వారే. సా
నేల టిక్కెట్టు

నేల టిక్కెట్టు 2018 లో కల్యాణ్ కృష్ణ కురసాల దర్శకత్వంలో విడుదలైన తెలుగు సినిమా. రవితేజ సరసన మాళవిక శర్మ హీరోయిన్‌గా నటించిన ఈ చిత్రంలో జగపతి బాబు, బ్రహ్మానందం, జయప్రకాశ్, రఘుబాబు, సుబ్బరాజు, ఆలి, పోసాని కృష్ణమురళి, అన్నపూర్ణమ్మ, ప్రియదర్శి, సురేఖా వాణి, ప్రవీణ్ తదితరులు ముఖ్య పాత్రలు పోషించారు. ‘ఫిదా’ ఫేం శక్తికాంత్ కార్తీక్ సంగీతం, ఛోటా కే ప్రసాద్ కూర్పు, బ్రహ్మ కడలి కళ, ముఖేష్ ఛాయాగ్రహణం సమకూర్చారు.
మొండేటి చందు

మొండేటి చందు ఒక తెలుగు చలన చిత్ర దర్శకుడు. ఇతను కార్తికేయ, ప్రేమమ్ చిత్రాలకు దర్శకత్వం వహించారు . ఈ రెండు చలనచిత్రాలకు ప్రేక్షకుల నుండి మంచి ఆదరణ లభించాయి. ఇతను ఆంధ్ర ప్రదేశ్లోని కొవ్వూరులో జన్మించారు. ప్రస్తుతం తెలంగాణలోని హైదరాబాదులో నివాసముంటున్నారు.
శివమణి (సినిమా)

శివమణి 2003 లో పూరీ జగన్నాథ్ దర్శకత్వంలో విడుదలైన యాక్షన్ ప్రేమకథా చిత్రం. ఇందులో అక్కినేని నాగార్జున, అసిన్, రక్షిత ముఖ్యపాత్రల్లో నటించారు. ఈ సినిమాను పూరీ జగన్నాథ్ వైష్ణో అకాడమీ పతాకంపై నిర్మించాడు. చక్రి సంగీత దర్శకత్వం వహించాడు. కథలోని కొంత భాగం 1999లో విడుదలైన మెసేజ్ ఇన్ ఎ బాటిల్ చిత్రం నుండి తీసుకోబడింది, ఇది మెసేజ్ ఇన్ ఎ బాటిల్ - నికోలస్ స్పార్క్స్ నవల నుండి ప్రేరణ పొందింది. శివమణి వైజాగ్ పూర్ణా మార్కెట్ సి. ఐ. చాలా నిజాయితీ గల అధికారి. ప్రజలందరికీ తన ఫోను నెంబరు ఇచ్చి ఏ సమస్య ఉన్నా అతనికి ఫోన్ చేయమని చెబుతాడు. వసంత అనే అమ్మాయి సరదాగా అతనికి ఫోన్ చేస్తుంది. నెమ్మదిగా వసంత అతని ప్రేమలో పడుతుంది.
జానీవాకర్ (హిందీ నటుడు)

విజయ్ కుమార్ (సోదరుడు) జానీవాకర్ (11 నవంబరు 1920 – 2003 జూలై 29)గా ప్రసిద్ధుడైన బద్రుద్దీన్ జమాలుద్దీన్ ఖాజీ 300కు పైగా చలనచిత్రాలలో నటించిన భారతీయ హాస్యనటుడు. ఇతడు ఇండోర్‌లో జన్మించాడు. ఇతడూ 1920, నవంబర్ 11వ తేదీన ఇండోర్ నగరంలో ఒక మిల్లు కార్మికునికి జన్మించాడు. ముస్లిం కుటుంబంలో జన్మించిన ఇతనికి అతని తల్లి దండ్రులు బద్రుద్దీన్ జమాలుద్దీన్ ఖాజీ అని పేరు పెట్టారు. ఇతని తండ్రి పనిచేస్తున్న మిల్లు మూతపడటంతో ఇతని కుటుంబం మహారాష్ట్రకు వలస వెళ్లింది. ఇతని తల్లిదండ్రుల 10 మంది సంతానంలో ఇతడు రెండవవాడు. ఇతడు తన కుటుంబ పోషణ కోసం అనేక పనులు చేశాడు. మొదటిలో ఇతడు పూనా నుండి కూరగాయలు, పళ్లు తెచ్చి అమ్మేవాడు. కొంత కాలం బస్ కండక్టర్‌గా పనిచేశాడు. ఇతడు తన కుటుంబాన్ని పోషించడానికి ఐస్ క్యాండీ, పళ్లు, కూరగాయలు, ఇతర వస్తువులు అమ్మేవాడు. ఇతడు బాల్యం అంతా సినిమాల గురించి కలలు కనేవాడు. తన అభిమాన నటుడైన నూర్ మొహమ్మద్ ఛార్లీని అనుకరించేవాడు
ఆంథోని రాజ్

డా. ఆంథోని రాజ్ (మార్చి 21, 1965) రంగస్థల నటుడు, రచయిత, దర్శకుడు, ధ్వన్యనుకరణ కళాకారుడు. తెలుగు విశ్వవిద్యాలయం నుండి మిమిక్రీ కళ - వికాసం అన్న అంశంపై ఈయన చేసిన పిహెచ్.డీ, భారతదేశంలోనే మిమిక్రీ కళపై వచ్చిన మొదటి పిహెచ్.డీగా గుర్తింపు పొందింది. ఆంథోని రాజ్ 1975, మార్చి 21న సుసై రాజ్, తులసిబాయి దంపతులకు సికింద్రాబాదు, లాలాగూడాలో జన్మించాడు. లాలాగూడలోని రైల్వే బాలుర ఉన్నత పారశాలలో పూర్తిచేసిన ఆంథోని రాజ్, రైల్వే జూనియర్ కళాశాలలో ఇంటర్, రైల్వే డిగ్రీ కళాశాలలో డిగ్రీ చదివాడు. అనంతరం నాంపల్లిలోని తెలుగు విశ్వవిద్యాలయంలో డిప్లొమా ఇన్ మిమిక్రీ (2003 - 2004), పీజీ డిప్లొమా ఇన్ యాక్టింగ్ (2004-2005) చదవాడు. అదే విశ్వవిద్యాలయంలో 2005 – 2007 మధ్యకాలంలో ఎం.ఏ. రంగస్థల కళలు చదివిన ఆంథోని రాజ్, 2010లో మిమిక్రీ కళ - ఒక అధ్యయనం అనే అంశంపై ఎం.ఫిల్, 2015లో మిమిక్రీ కళ – వికాసం అనే అంశంపై పిహెచ్
కాన్పూర్

కాన్పూర్ ఉత్తరప్రదేశ్ లోని కాన్పూర్ నగర్ జిల్లాలో ఉన్న రెండవ అతిపెద్ద నగరం. భారతదేశం లోని అత్యధిక జనాభా గలిగిన ప్రాంతాల్లో 12 వస్థానం కలిగిన నగరం. ఈ నగరం పారిశ్రామికంగా అభివృద్ధి చెందింది. 1959 లో ఇక్కడ ఐఐటీ ఏర్పాటు చేశారు.కాన్పూర్ నగరానికి ఆ పేరు కర్ణుని పేరు మీదుగా వచ్చిందని చెబుతారు.ఈ ప్రాంతం తోళ్ళ వ్యాపారానికి ప్రసిద్ధి చెందింది 1207లో కణ్హ అనే రాజు కణ్హాపురా అనే గ్రామాన్ని నిర్మించాడు. ఆ గ్రామం కాలక్రమంలో కాన్పూర్ గా మారింది.ప్రప్రథమ భారత స్వాతంత్ర్య పోరాటం 1857 లో కాన్పూర్ కీలక పాత్రను పోషించింది. ఈస్ట్ ఇండియా కంపెనీకి వ్యతిరేకంగా భారతీయ సిపాయిలు నానా సాహెబ్ నాయకత్వంలో తిరుగుబాటు చేసారు. 2011 జనాభా లెక్కల ప్రకారం కాన్పూర్ నగర జనాభా 2,767,031.అక్షరాస్యత సుమారు 84 శాతం. లింగ నిష్పత్తి 842 (1000 పురుషులకు)
రాజుగాడు

'రాజుగాడు' 2018 లో విడుదలకు సిద్దమవుతున్న తెలుగు సినిమా..నిర్మాణాంతర కార్యక్రమాలు పూర్తిచేసుకొని 2018 జూన్ లో విడుదలైనది.
రణబీర్ కపూర్

రణబీర్ కపూర్ ( జననం : సెప్టెంబర్ 28, 1982 ) ప్రముఖ భారతీయ సినీ నటుడు, నిర్మాత. ఇతను బాలీవుడ్ నటుల్లో అత్యధికంగా పారితోషికం తీసుకుంటున్న వారిలో ఒకరు. ఇతను ప్రముఖ నటులు రిషి కపూర్, నీతూ సింగ్ దంపతుల కూమారుడు. ఈయన 5 ఫిలింఫేర్ పురస్కారాలు అందుకున్నారు. తన మొదటి సినిమా సవారీయ ( 2007 ) తోనే ఉత్తమ నటుడిగా ఫిలిం ఫేర్ పురస్కారం అందుకున్నారు. అదే విదంగా పిక్చర్ షురూ ప్రొడక్షన్స్ కి, ఇండియన సూపర్ లీగ్ లో ముంబై సిటీకి సహా వ్యవస్థాపకులు. ఈయన 1982, సెప్టెంబర్ 22 న రిషి కపూర్, నీతూ సింగ్ దంపతులకు ముంబైలో జన్మించారు. ఇతని తల్లిదండ్రులు ప్రముఖ బాలీవుడ్ నటులు. బాలీవుడ్ ప్రముఖ నటీమణులు కరీష్మా కపూర్, కరీనా కపూర్ ఇతని కుటుంబ వర్గీయులే. ఈయన బొంబాయి స్కాటిష్ పాఠశాలలో తన ప్రాథమిక విద్యని అభ్యసించాడు. తన చిన్నతనంలోనే తన తండ్రి రిషి కపూర్ చిత్రం ఆ అబ్ లౌట్ చలేన్ లో సహాయ దర్శకుడిగా తన సినిమా ప్రస్థానాన్ని ఆరంభించాడు. ఇదే క్రమంలో తన మాధ్యమిక విద్యను పూర్తీ చేసుకొని న్యూయార్క్ లోని లీ స్ట్రాస్బెర్గ్ థియేటర్, ఫిల్మ్ ఇన్స్టిట్యూట్ లో నటనపై శిక్షణ తీసుకున్నాడు
సరైనోడు

సరైనోడు 2016లో విడుదలైన తెలుగు యాక్షన్ డ్రామా చలనచిత్రం. ఈ సినిమాకు కథను, దర్శకత్వాన్ని బోయపాటి శ్రీను అందించాడు. ఈ సినిమాలో అల్లు అర్జున్ నటీంచాడు. ఈ సినిమాకి తమన్ యస్ సంగీతాన్ని సమకూర్చాడు. రకుల్ ప్రీత్ సింగ్, కేథరిన్‌ త్రెసా ముఖ్యమైన భూమికలను నిర్వహించారు. ఈ చిత్రాన్ని అల్లు అరవింద్ గారి గీతా ఆర్ట్స్ బ్యానర్‌పై నిర్మించాడు. ఈ చిత్రానికి రిషి పంజాబీ ఛాయాగ్రాహకుడు కాగా కూర్పు కోటగిరి వెంకటేశ్వర రావు. గన (అల్లు అర్జున్) ఎక్స్ మిలిట్రీ. బోర్డర్ లో కన్నా సమాజంలో ఎక్కువ సమస్యలు ఉన్నాయని మిలిట్రీ వదిలేసి వచ్చిన గన, హైదరాబాద్లో తన కుటుంబంతో ఉంటూ, అన్యాయాలను, అక్రమాలను ఎదిరించటమే పనిగా పెట్టుకుంటాడు. గన మీద ప్రేమతో పిల్లలు కూడా వద్దనుకున్న బాబాయ్ శ్రీపతి (శ్రీకాంత్) ఎప్పుడూ అతనితోనే ఉంటాడు. హర్షితా రెడ్డి (కేథరీన్) ముఖ్యమంత్రి కూతురు. తండ్రి హత్య అనంతరం ఎమ్మెల్యేగా ఎన్నికవుతుంది
ట్యాక్సీవాలా

టాక్సీవాలా 2018 లో రాహుల్ సాంకృత్యాయన్ దర్శకత్వంలో విడుదలైన తెలుగు చిత్రం. యూవీ క్రియేషన్స్‌, జీఏ2 పిక్చర్స్‌ సంయుక్తంగా ఈ సినిమాను నిర్మించాయి. ఇందులో విజయ్ దేవరకొండ, ప్రియాంక జ‌వాల్క‌ర్, మాళవిక నాయర్ ప్రధాన పాత్రలు పోషించారు. మధునందన్, షిజు, రవివర్మ, యమున, ఉత్తేజ్ సహాయ పాత్రల్లో నటించారు. జేక్స్‌ బిజోయ్‌ సంగీతం అందించాడు.